
OGRES  NOVADA  PAŠVALDĪBA
Reģ.Nr.90000024455, Brīvības iela 33, Ogre, Ogres nov., LV-5001
tālrunis 65071160, e-pasts: ogredome@ogresnovads.lv, www.ogresnovads.lv 


OGRES NOVADA PAŠVALDĪBAS 
IZGLĪTĪBAS, SPORTA UN UZŅĒMĒJDARBĪBAS VEICINĀŠANAS KOMITEJAS
 SĒDES PROTOKOLS


	2026. gada 23. jūlijs
	Nr. 7


Ogrē, Brīvības ielā 33, 3.stāva zālē

Sēde sasaukta pulksten. 12.00
Sēdi atklāj pulksten. 14.30 

Sēdi vada: Izglītības, sporta un uzņēmējdarbības veicināšanas komitejas priekšsēdētājs Gints Sīviņš

Sēdi protokolē: Ogres novada pašvaldības Centrālās administrācijas Kancelejas lietvede Elizabete Anna Kurpniece

Piedalās komitejas locekļi: Raivis Rubīns, Dace Veiliņa, Jānis Iklāvs, Iluta Jansone, Andris Krauja, Pāvels Kotāns, Ilmārs Zemnieks, Atvars Lakstīgala, Raivis Ūzuls, Artūrs Mangulis, Dzirkstīte Žindiga, Uldis Skudra, Jānis Siliņš, Matīss Mežaks, Kārlis Avotiņš (līdz plkst.14.58).

Nepiedalās komitejas locekļi: Rūdolfs Kudļa – iemesls nav zināms, Egils Helmanis – atvaļinājums, Dace Kļaviņa – iemesls nav zināms, Sarmīte Ozoliņa – darbnespējas lapa.

Piedalās deputāti: Mariss Martinsons, Kārlis Ansons, S. Ločmele.

Piedalās pašvaldības darbinieki un uzaicinātie: Ogres novada pašvaldības Izpilddirektors Pēteris Špakovskis, Ogres novada pašvaldības Centrālās administrācijas Kancelejas vadītāja vietniece Santa Hermane – Kondrova, Juridiskās nodaļas vadītājs Jānis Liepiņš, Juridiskās nodaļas jurists Andris Pūga, Komunikācijas nodaļas vecākā komunikācijas speciāliste Aija Iesalniece, Ogres novada Izglītības pārvaldes vadītājs Igors Grigorjevs, Informācijas sistēmu un tehnoloģiju nodaļa datorsistēmu un datortīklu administrators Kaspars Vilcāns, Informācijas sistēmu un tehnoloģiju nodaļa datorsistēmu un datortīklu administrators Mikus Liepa.





SĒDES DARBA KĀRTĪBA:
1. Par saistošo noteikumu “Ogres novada jaunatnes iniciatīvu projektu konkursa “Jauniešu [ie]spēja” nolikums” projekta un paskaidrojuma raksta publicēšanu sabiedrības viedokļa noskaidrošanai.
2. Par saistošo noteikumu “Ogres novada pašvaldības līdzfinansējuma piešķiršanas kārtība uzņēmēju dalībai izstādēs” projekta un paskaidrojuma raksta publicēšanu sabiedrības viedokļa noskaidrošanai.
3. Par saistošo noteikumu “Kārtība, kādā Ogres novada pašvaldības dibināto izglītības iestāžu pedagogiem kompensē transporta izdevumus un dzīvojamās telpas īres izdevumus” projekta un paskaidrojuma raksta publicēšanu sabiedrības viedokļa noskaidrošanai.
4. Par Ogres novada pašvaldības iekšējo noteikumu Nr.__/2026 “Grozījumi Ogres novada pašvaldības 2023. gada 21. decembra iekšējos noteikumos Nr. 26/2023 “Kārtība, kādā Ogres novada pašvaldība nosaka pirmsskolas izglītības grupu piepildījumu, pedagogu un skolotāju palīgu amatu vienību skaitu un pedagogu darba samaksu”” izdošanu.
5. Par finansējuma piešķiršanu un līguma slēgšanu ar Ogres tehnikumu par dienesta viesnīcas pakalpojuma izmantošanu Ogres novada vispārējās vidējās izglītības iestāžu izglītojamajiem.

M. Martinsons atstāj zāli no 14.31 – 14.33.

1.
 Par saistošo noteikumu “Ogres novada jaunatnes iniciatīvu projektu konkursa “Jauniešu [ie]spēja” nolikums” projekta un paskaidrojuma raksta publicēšanu sabiedrības viedokļa noskaidrošanai
Lēmuma projekta ziņotājs - Dace Veiliņa

Ogres novada pašvaldības dome 2024. gada 27. martā izdeva saistošos noteikumus Nr. 8/2024 “Ogres novada jaunatnes iniciatīvu projektu konkursa “Jauniešu [ie]spēja” nolikums” (turpmāk – saistošie noteikumi).
	Konkursa mērķis ir veicināt Ogres novada jauniešu iekļaušanos kultūras, sporta un izglītības procesos, sekmējot jauniešu veselīgu dzīvesveidu, vērtību orientāciju un aktīvu sabiedrisko līdzdalību.
	Ogres novada Izglītības pārvalde ir izvērtējusi saistošos noteikumus un secinājusi, ka tajos nepieciešams veikt redakcionālus grozījumus saistībā ar konkursa norisi un izmaiņām Jaunatnes likumā.
	2026. gada 19. martā spēkā stājušies grozījumi Jaunatnes likumā ar kuriem ir paaugstināts jaunieša vecuma slieksnis Latvijā, nosakot, ka jaunietis ir persona vecumā no 13 līdz 30 gadiem (iepriekš - līdz 25 gadiem). Līdz ar to personām vecumā no 25 līdz 30 gadiem tiek paplašinātas iespējas iesaistīties jaunatnes politikas un jaunatnes darbā, kā arī izmantot ar to saistītos atbalsta mehānismus.
	Lai nodrošinātu sekmīgāku jaunatnes iniciatīvu projektu īstenošanu, ņemot vērā projektu īstenošanas pieredzi 2026. gadā, kad projekti tika īstenoti mācību gada ietvaros, Ogres novada jaunatnes lietu speciāliste ir ierosinājusi pielāgot projektu īstenošanas termiņus mācību gada norisei.
	Precizēta finansējuma pārdales kārtība gadījumos, kad projekta īstenošanai piešķirtais finansējums kļūst pieejams citu projektu finansēšanai. Noteiktas komisijas tiesības lemt par projekta īstenošanas pārtraukšanu, ja netiek pildīti līguma nosacījumi. Paredzēta iespēja projekta mentoram pamatotos gadījumos pārņemt projekta koordinatora pienākumus.
	


	Saskaņā ar Ministru kabineta 2009. gada 3. februāra noteikumu Nr. 108 “Normatīvo aktu projektu sagatavošanas noteikumi” 66. punktu - grozījumu likumprojektu nesagatavo, ja tā normu apjoms pārsniegtu pusi no spēkā esošā likuma normu apjoma. Šādā gadījumā sagatavo jaunu likumprojektu.
	Pamatojoties uz iepriekš minēto, sagatavots jauns pašvaldības saistošo noteikumu “Ogres novada jaunatnes iniciatīvu projektu konkursa “Jauniešu [ie]spēja” nolikums” projekts un paskaidrojuma raksts. 
	Pašvaldību likuma 46. panta trešā daļa noteic, ka saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām. Saņemtos viedokļus par saistošo noteikumu projektu pašvaldība apkopo un atspoguļo šo noteikumu projekta paskaidrojuma rakstā.
Ņemot vērā minēto un saskaņā ar Pašvaldību likuma 46. panta trešo daļu,

balsojot: ar 16 balsīm "Par" (Andris Krauja, Artūrs Mangulis, Atvars Lakstīgala, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Jānis Siliņš, Kārlis Avotiņš, Matīss Mežaks, Pāvels Kotāns, Raivis Rubīns, Raivis Ūzuls, Uldis Skudra), "Pret" – nav, "Atturas" – nav, "Nepiedalās" – nav, 
Ogres novada pašvaldības dome NOLEMJ:

1. Nodot saistošo noteikumu “Ogres novada jaunatnes iniciatīvu projektu konkursa “Jauniešu [ie]spēja” nolikums” (turpmāk – saistošie noteikumi) projektu un paskaidrojuma rakstu sabiedrības viedokļa noskaidrošanai.
2. Uzdot Ogres novada pašvaldības Centrālās administrācijas Komunikācijas nodaļai publicēt saistošo noteikumu projektu un paskaidrojuma rakstu pašvaldības oficiālajā tīmekļvietnē www.ogresnovads.lv, sabiedrības viedokļa noskaidrošanai paredzot divu nedēļu termiņu.
3. Noteikt, ka sabiedrība viedokli par saistošo noteikumu projektu var iesniegt elektroniski, sūtot to uz oficiālo elektronisko adresi, elektroniskā pasta adresi ogredome@ogresnovads.lv vai rakstiski, iesniedzot to Ogres novada Valsts un pašvaldības vienotajos klientu apkalpošanas centros vai apvienības pārvaldēs.
4. Uzdot saistošo noteikumu sagatavotājam apkopot šī lēmuma 3. punkta kārtībā saņemto sabiedrības viedokli.

2.
 Par saistošo noteikumu “Ogres novada pašvaldības līdzfinansējuma piešķiršanas kārtība uzņēmēju dalībai izstādēs” projekta un paskaidrojuma raksta publicēšanu sabiedrības viedokļa noskaidrošanai
Lēmuma projekta ziņotājs - Aija Iesalniece

Ogres novada pašvaldība, īstenojot savas autonomās funkcijas uzņēmējdarbības veicināšanas jomā, ir izstrādājusi saistošo noteikumu projektu "Ogres novada pašvaldības līdzfinansējuma piešķiršanas kārtība uzņēmēju dalībai izstādēs" (turpmāk – Saistošie noteikumi), lai veicinātu Ogres novada uzņēmumu konkurētspēju, produktu un pakalpojumu atpazīstamību, jaunu sadarbības partneru un klientu piesaisti, kā arī sekmētu Ogres novada atpazīstamību Latvijā un ārvalstīs.
Saistošie noteikumi nosaka kārtību, kādā Ogres novada pašvaldība piešķir līdzfinansējumu uzņēmēju dalībai vietēja, reģionāla, nacionāla un starptautiska mēroga izstādēs. Tie nosaka pretendentu loku, pieteikšanās un pieteikumu izvērtēšanas kārtību, attiecināmās izmaksas, finansējuma piešķiršanas nosacījumus, kā arī projekta īstenošanas un uzraudzības kārtību, ievērojot de minimis atbalsta regulējumu.
Saskaņā ar Pašvaldību likuma 46. panta trešo daļu saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām. Saņemtos viedokļus par saistošo noteikumu projektu pašvaldība apkopo un atspoguļo šo noteikumu projekta paskaidrojuma rakstā.
U. Skudra interesējas par provizoriskā atbalsta finansējuma apmēru, norādot, ka šogad budžetā paredzēti 10 000 eiro, kā arī par uzņēmēju viedokli, pašvaldības redzējumu un to, cik projektus ar piešķirto finansējumu būtu iespējams atbalstīt?

A. Iesalniece informē, ka atbalsta apmērs būs atkarīgs no projekta mēroga. Vietēja mēroga projektiem paredzēts atbalsts līdz 500 eiro, nacionāla mēroga projektiem – līdz 1000 eiro, bet starptautiska mēroga projektiem – līdz 2000 eiro. Summas ir pārrunātas ar uzņēmējiem un atbilst minimālajām nepieciešamajām izmaksām. Uzņēmēji ir izrādījuši interesi par atbalsta programmu, norādot, ka dalībai plašāka mēroga pasākumos nepieciešams vismaz ap 3000 eiro finansējums.

Sēdes turpinājumā notiek diskusija par pašvaldības atbalstu uzņēmējiem dalībai izstādēs, finansējuma apmēru un atbalstāmajām izmaksām. Diskusijā piedalās G. Sīviņš, U. Skudra, J. Siliņš, A. Iesalniece un K. Avotiņš.

PRIEKŠLIKUMI BALSOŠANAI
Numurs: 1. 
Izteikt 20.4. sekojoši: naktsmītņu izmaksas, izņemot izmaksas, kas radušās piedaloties starptautiska mēroga izstādē ārpus Latvijas Republikas teritorijas.
Autors: Kārlis Avotiņš
Lēmums: Noraidīts
Balsojums: ar 1 balsi "Par" (Kārlis Avotiņš), "Pret" – 14 (Andris Krauja, Artūrs Mangulis, Atvars Lakstīgala, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Matīss Mežaks, Pāvels Kotāns, Raivis Rubīns, Raivis Ūzuls, Uldis Skudra), "Atturas" – 1 (Jānis Siliņš), "Nepiedalās" – nav.

Pamatojoties Pašvaldību likuma 46. panta trešo daļu,

balsojot: ar 16 balsīm "Par" (Andris Krauja, Artūrs Mangulis, Atvars Lakstīgala, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Jānis Siliņš, Kārlis Avotiņš, Matīss Mežaks, Pāvels Kotāns, Raivis Rubīns, Raivis Ūzuls, Uldis Skudra), "Pret" – nav, "Atturas" – nav, "Nepiedalās" – nav, 
Ogres novada pašvaldības dome NOLEMJ:

1. Nodot saistošo noteikumu "Ogres novada pašvaldības līdzfinansējuma piešķiršanas kārtība uzņēmēju dalībai izstādēs" (turpmāk – saistošie noteikumi) projektu un paskaidrojuma rakstu sabiedrības viedokļa noskaidrošanai.
2. Uzdot Ogres novada pašvaldības Centrālās administrācijas Komunikācijas nodaļai publicēt saistošo noteikumu projektu un paskaidrojuma rakstu pašvaldības oficiālajā tīmekļvietnē www.ogresnovads.lv, sabiedrības viedokļa noskaidrošanai paredzot divu nedēļu termiņu.
3. Noteikt, ka sabiedrība viedokli par saistošo noteikumu projektu var iesniegt elektroniski, sūtot to uz oficiālo elektronisko adresi, elektroniskā pasta adresi ogredome@ogresnovads.lv vai rakstiski, iesniedzot to Ogres novada Valsts un pašvaldības vienotajos klientu apkalpošanas centros vai apvienības pārvaldēs.
4. Uzdot saistošo noteikumu sagatavotājam apkopot šī lēmuma 3. punkta kārtībā saņemto sabiedrības viedokli.
D. Veiliņa atstāj zāli no plkst.14.46 – 14.48.
K. Avotiņš atstāj zāli no plkst. 14.48 – 14.49.

3.
 Par saistošo noteikumu “Kārtība, kādā Ogres novada pašvaldības dibināto izglītības iestāžu pedagogiem kompensē transporta izdevumus un dzīvojamās telpas īres izdevumus” projekta un paskaidrojuma raksta publicēšanu sabiedrības viedokļa noskaidrošanai
Lēmuma projekta ziņotājs - Igors Grigorjevs

Sagatavots pašvaldības saistošo noteikumu “Kārtība, kādā Ogres novada pašvaldības dibināto izglītības iestāžu pedagogiem kompensē transporta izdevumus un dzīvojamās telpas īres izdevumus” (turpmāk – Noteikumi) projekts un paskaidrojuma raksts.
Dzīvojamās telpas īres izdevumu kompensācijas mērķis ir turpināt sekmēt kvalificētu pedagogu piesaisti darbam Ogres novada izglītības iestādēs. Atbalsta programmas mērķauditorija ir jaunie pedagogi, kuri vēlas vismaz četras piektdaļas darba laika veltīt pedagoģijai novada izglītības iestādēs. Noteikumu projektā paredzēta dzīvojamās telpas īres izdevumu kompensācija faktiskās īres maksas apmērā, nepārsniedzot 230 euro (divi simti trīsdesmit euro) mēnesī. Dzīvojamās telpas īres izdevumus pedagogam kompensē ne ilgāk kā trīs gadus. Noteikumu projektā paredzētais kompensācijas apjoms ir pietiekams, lai apņēmīgs pedagogs uzkrātu finanšu līdzekļus līdzmaksājumam nekustamā īpašuma iegādei Ogres novadā, sevišķi izmantojot valstī pieejamās garantijas bankas aizdevumam mājokļa iegādei vai būvniecībai jaunajiem speciālistiem, kuriem ir pastāvīgi ienākumi, bet nav pietiekamu uzkrājumu pirmās iemaksas veikšanai.
Ogres novada pašvaldībā izstrādātas un veiksmīgi darbojas jauno pedagogu piesaistes un atbalsta programmas - pedagoga kvalifikācijas ieguves izmaksu kompensācija, stipendija topošajiem pedagogiem, prakses vietu nodrošināšana, jauno pedagogu metodiskais atbalsts. Tiek veikti būtiski ieguldījumi mācību un darba vides uzlabošanai izglītības iestādēs. Dzīvojamās telpas īres izdevumu kompensācija turpina Ogres novada rīcībpolitiku pedagogu ataudzes veicināšanai. Latvijā kopumā un arī Ogres novadā puse pedagogu ir sasnieguši vismaz 50 gadu vecumu. Līdz ar to tuvāko 15 - 20 gadu laikā ap 50 % skolotāju Ogres novadā dosies pensijā, kas liek rast risinājumus pedagogu ataudzes nodrošināšanai. Dzīvojamās telpas īres izdevumu kompensācija mazinās pedagogu finansiālo slogu un psihoemocionālo slodzi, vienlaikus veicinot personu ilgtermiņa piesaisti novadam un dzīvesvietas deklarēšanu pašvaldības teritorijā pēc adaptācijas perioda. Uzņēmējdarbības vidē noteikumi sekmēs vietējā īres tirgus sakārtošanu, jo prasība pēc reģistrētiem īres līgumiem veicina saimniecisko darbību legalizāciju un nodokļu disciplīnu.
Transporta izdevumu kompensācijas mērķis ir atbalstīt pedagogu mobilitāti gadījumos, kad kvalitatīva pedagoģiskā procesa nodrošināšanai nepieciešamie pedagogu resursi nav pieejami izglītības iestādes darbības areālā un kad transporta no dzīvesvietas līdz darba vietai izdevumi ir būtiski, salīdzinot ar pedagoga ienākumiem darba vietā.
Šiem diviem nosacījumiem pirmkārt atbilst profesionālās ievirzes izglītības iestāžu pedagogi, jo specifisku mūzikas, mākslas un sporta pedagogu dzīvesvietas bieži nesakrīt ar profesionālās ievirzes izglītības programmu īstenošanas vietām un profesionālās ievirzes pedagogu atalgojums ir zemāks nekā vispārējās izglītības pedagogu atalgojums. Noteikumu projekts paredz transporta izdevumu kompensāciju 50 % apmērā no to faktiskajiem izdevumiem, nepārsniedzot 70 euro mēnesī, par nokļūšanu no dzīvesvietas līdz izglītības iestādei un atpakaļ vienu reizi darba dienā, ja attālums no dzīvesvietas līdz izglītības iestādei vienā virzienā ir lielāks par 15 km.
Transporta izdevumu kompensācijas noteikšana vispārējās izglītības pedagogiem ir kompleksāka, jo indivīda līmenī nav iespējams vienkārši un objektīvi diferencēt pedagogus, kuriem līdzīgas kvalifikācijas un kvalitātes speciālisti nav pieejami izglītības iestādes darbības areālā. Izvērtējot vispārējās izglītības pedagogu grupu atbilstību definētajiem kritērijiem, noteiktas trīs pedagogu grupas, kurām paredzētas tiesības saņemt transporta izdevumu kompensāciju, - (1) vispārējās pamata un vidējās izglītības pedagogi, ja attālums no dzīvesvietas līdz izglītības iestādei vienā virzienā ir lielāks par 30 km, (2) vispārējās pirmsskolas, pamata un vidējās izglītības pedagogi, kuri ne ilgāk kā trīs gadus pirms kompensācijas saņemšanas zaudējuši darbu izglītības iestādes reorganizācijas gadījumā vai kuru papildus piesaiste nepieciešama reorganizētajai izglītības iestādei ne ilgāk kā trīs gadus pēc tās reorganizācijas, (3) vispārējās izglītības atbalsta personāls - izglītības psihologam, skolotājam logopēdam, pedagogam karjeras konsultantam un speciālajam pedagogam. Arī vispārējās izglītības pedagogiem noteikumu projekts paredz transporta izdevumu kompensāciju 50 % apmērā no to faktiskajiem izdevumiem, nepārsniedzot 70 euro mēnesī, par nokļūšanu no dzīvesvietas līdz izglītības iestādei un atpakaļ vienu reizi darba dienā.
Gan dzīvojamās telpas īres izdevumu kompensāciju, gan transporta izdevumu kompensāciju administrēšana radīs papildus administratīvo slogu izglītības iestāžu administrācijai un pašvaldības Centrālajai administrācijai. Noteikumu izstrādes gaitā vairākkārtēji vērtēta iespēja vienkāršot kompensāciju piešķiršanas procedūras, bet pašreizējais ārējo normatīvu ietvars liedz piemērot vienkāršotu kompensāciju izmaksas kārtību. 
	Pašvaldību likuma 46. panta trešā daļa noteic, ka saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām. Saņemtos viedokļus par saistošo noteikumu projektu pašvaldība apkopo un atspoguļo šo noteikumu projekta paskaidrojuma rakstā.

U. Skudra interesējas, vai ir izvērtēta pašvaldības atbalsta risinājuma konkurētspēja salīdzinājumā ar blakus esošajiem novadiem?

I. Grigorjevs skaidro, ka ir izvērtēti citu pašvaldību atbalsta mehānismi. Ogres novada risinājums ir salīdzināms ar citiem novadiem, taču jāņem vērā pašvaldības lielums un finansiālā ietekme. Atbalsta mehānisms veidots mērķēti, īpaši ņemot vērā skolotājus, kuriem ir lieli pārvietošanās attālumi un izmaksas.

G. Sīviņš interesējas par transporta kompensāciju, vai ir rasts risinājums?

I. Grigorjevs skaidro, ka vienkāršots risinājums transporta kompensāciju izmaksai nav atrasts. Pēc normatīvo aktu un grāmatvedības prasību izvērtēšanas būs jāizmanto administratīvi sarežģītāka kārtība ar nepieciešamajiem dokumentiem un līgumiem.

G. Sīviņš interesējas, vai arī citas pašvaldības nodrošina līdzīgu atbalsta mehānismu?

I. Grigorjevs informē, ka šādi atbalsta risinājumi tiek īstenoti arī citās pašvaldībās.

Ņemot vērā minēto un saskaņā ar Pašvaldību likuma 46. panta trešo daļu,

balsojot: ar 16 balsīm "Par" (Andris Krauja, Artūrs Mangulis, Atvars Lakstīgala, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Jānis Siliņš, Kārlis Avotiņš, Matīss Mežaks, Pāvels Kotāns, Raivis Rubīns, Raivis Ūzuls, Uldis Skudra), "Pret" – nav, "Atturas" – nav, "Nepiedalās" – nav, 

1. Nodot saistošo noteikumu “Kārtība, kādā  Ogres novada pašvaldības dibināto iestāžu pedagogiem kompensē transporta izdevumus un dzīvojamās telpas īres izdevumus” (turpmāk – saistošie noteikumi) projektu un paskaidrojuma rakstu sabiedrības viedokļa noskaidrošanai.
2. Uzdot Ogres novada pašvaldības Centrālās administrācijas Komunikācijas nodaļai publicēt saistošo noteikumu projektu un paskaidrojuma rakstu pašvaldības oficiālajā tīmekļvietnē www.ogresnovads.lv, sabiedrības viedokļa noskaidrošanai paredzot divu nedēļu termiņu.
3. Noteikt, ka sabiedrība viedokli par saistošo noteikumu projektu var iesniegt elektroniski, sūtot to uz oficiālo elektronisko adresi, elektroniskā pasta adresi ogredome@ogresnovads.lv vai rakstiski, iesniedzot to Ogres novada Valsts un pašvaldības vienotajos klientu apkalpošanas centros vai apvienības pārvaldēs.
4. Uzdot saistošo noteikumu sagatavotājam apkopot šī lēmuma 3. punkta kārtībā saņemto sabiedrības viedokli.

4.
 Par Ogres novada pašvaldības iekšējo noteikumu Nr.__/2026 “Grozījumi Ogres novada pašvaldības 2023. gada 21. decembra iekšējos noteikumos Nr. 26/2023 “Kārtība, kādā Ogres novada pašvaldība nosaka pirmsskolas izglītības grupu piepildījumu, pedagogu un skolotāju palīgu amatu vienību skaitu un pedagogu darba samaksu”” izdošanu
Lēmuma projekta ziņotājs - Igors Grigorjevs

S. Ločmele interesējas, kādas izmaiņas radīs tas, ka asistenta pieprasījumu iesniegs izglītības iestāde, nevis bērna vecāki?

I. Grigorjevs skaidro, ka asistentu pieprasīšanas kārtība atšķirsies atkarībā no situācijas. Smagu funkcionālu traucējumu gadījumos asistenta nepieciešamību var noteikt pēc ģimenes iesnieguma, savukārt bērniem ar uzvedības traucējumiem nepieciešams speciālistu izvērtējums, lai noteiktu, vai individuāla asistenta palīdzība patiešām ir nepieciešama.

K. Avotiņš atstāj zāli no plkst. 14.58.

balsojot: ar 15 balsīm "Par" (Andris Krauja, Artūrs Mangulis, Atvars Lakstīgala, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Jānis Siliņš, Matīss Mežaks, Pāvels Kotāns, Raivis Rubīns, Raivis Ūzuls, Uldis Skudra), "Pret" – nav, "Atturas" – nav, "Nepiedalās" – nav, 

Atbalstīt sagatavoto lēmuma projektu un iesniegt izskatīšanai Ogres novada domē.

5.
 Par finansējuma piešķiršanu un līguma slēgšanu ar Ogres tehnikumu par dienesta viesnīcas pakalpojuma izmantošanu Ogres novada vispārējās vidējās izglītības iestāžu izglītojamajiem
Lēmuma projekta ziņotājs - Igors Grigorjevs

balsojot: ar 15 balsīm "Par" (Andris Krauja, Artūrs Mangulis, Atvars Lakstīgala, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Jānis Siliņš, Matīss Mežaks, Pāvels Kotāns, Raivis Rubīns, Raivis Ūzuls, Uldis Skudra), "Pret" – nav, "Atturas" – nav, "Nepiedalās" – nav,


Izglītības, sporta un uzņēmējdarbības veicināšanas komiteja NOLEMJ:

Atbalstīt sagatavoto lēmuma projektu un iesniegt izskatīšanai Ogres novada domē.


Sēdi slēdz pulksten 15.02

